stanford-oval/wikipedia huggingface dataset:
Leopoldo José Brenes Solórzano

Leopoldo José Brenes Solórzano

Leopoldo José Brenes Solórzano (s. 7. maaliskuuta 1949 Ticuantepe) on nicaragualainen roomalaiskatolinen arkkipiispa ja kardinaali. Hänet vihki papiksi Managuan arkkihiippakuntaan Miguel Obando Bravo 16. elokuuta 1974. Hänet nimitettiin sen vihkipiispaksi ja Maturban titulaaripiispaksi 13. helmikuuta 1988, ja piispaksi vihkiminen seurasi 19. maaliskuuta. Pääkonsekraattorina toimi Obando Bravo, jota avustivat Paolo Giglio ja Arturo Rivera Damas. Hänet ylennettiin kardinaaliksi vuonna 2014.
Brenes Solórzano sai 2. marraskuuta 1991 nimityksen Matagalpan piispaksi ja 1. huhtikuuta 2005 Managuan arkkipiispaksi.
Lanark

| Lanark Lannraig, Lanrik |
| --- | --- |
 Lanarkin keskusta elokuussa 2006
 vaakuna
 Lanark
 Koordinaatit: 55°41′N, 3°47′W 
Valtio:  Yhdistynyt kuningaskunta
Osa:  Skotlanti
Hallintoalue:  Etelä-Lanarkshire
Väkiluku (2011):  8 855
Infobox OKVirheellinen NIMI-arvo: 
Lanark (gaeliksi Lannraig) on pieni, noin 8 800 asukkaan kaupunki Etelä-Lanarkshiressä Skotlannissa. Se sijaitsee noin 40 kilometriä Glasgowsta kaakkoon.
Tunnettuja henkilöitä

Colin McRae, OBE (1968–2007), ralliautoilun maailmanmestari vuodelta 1995. Lisäksi hänen isänsä Jimmy sekä pikkuveljensä Alister ovat tunnettuja ralliautoilijoita.
Walter Smith, OBE (1948–), jalkapallomanageri, muun muassa Skotlannin maajoukkueen entinen päävalmentaja.
Aiheesta muualla

Kuvia tai muita tiedostoja aiheesta Lanark Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Lars Hjalmarsson Dahl

Lars Hjalmarsson Dahl (26. heinäkuuta 1920 Helsinki – 2. tammikuuta 1998 Tukholma) oli suomalainen ruotsin kielellä kirjoittanut kirjailija ja kääntäjä.
Dahl teki työtä toimittajana, avustajana ja kirjallisuusarvostelijana lehdille ja myös Yleisradiolle. Dahl asui vuodesta 1949 lähtien Tukholmassa. Hän toimi Tukholmassa metsäteollisuuden palveluksessa ja hallinnollisena virkailijana.
Dahlin vanhemmat olivat kirjailija Hjalmar Dahl ja Toini Sofia Castren.  Dahlin toinen puoliso oli Birgit Anna Maria Dahl (o.s. Wictorin; 1922–1995). Heidät on molemmat haudattu Tukholmaan Skogskyrkogårdenin muistolehtoon.
Teoksia

Dr. Friese contra livet : romaani. Schildt, Helsingfors 1944
Men mina lånade dagar : runoja. Schildt, Helsingfors 1948
Djungel : romaani. Schildt, Helsingfors 1950
Käännöksiä

Antti Halonen : Hollywood : tusen och två nätter ; översatt av Lars Hj. Dahl. Bokförmedlingen, Göteborg 1946
Olavi Paavolainen : Finlandia i moll : dagboksblad från åren 1941-1944 ; översättning från finskan med av förf. auktoriserade förkortningar av Lars Hjalmarsson Dahl, Ralf Parland och Atos Wirtanen.  Schildt, Helsingfors 1947 (alkuteos Synkkä yksinpuhelu 1-2)
Väinö Tanner : Mina pojkår : minnen från 1880- och 1890-talens Helsingfors ; bemyndigad översättning från finskan av Lars Hjalmarsson Dahl. Schildt, Helsingfors 1948 (alkuteos Näin Helsingin kasvavan)
Labyrinth (Fleshgod Apocalypsen albumi)

| Labyrinth Fleshgod Apocalypse |
| --- | --- | --- |

Studioalbumin tiedot
 Äänitetty : 16th Cellar Studios, Rooma, Italia
 Julkaistu:  16. elokuuta 2013  19. elokuuta 2013  20. elokuuta 2013
 Formaatti: CD
 Tuottaja(t): Stefano Morabito
 Tyylilaji: tekninen death metal sinfoninen metalli
 Kesto: 53.58
 Levy-yhtiö: Nuclear Blast
Listasijoitukset
  37.
Fleshgod Apocalypsen muut julkaisut
| Agony 2011 | Labyrinth 2013 | King 2016 |
Labyrinth on italialaisen teknisen death metalin yhtyeen Fleshgod Apocalypsen kolmas studioalbumi. Se julkaistiin vuonna 2013 levymerkillä Nuclear Blast.
Kappaleet

Kingborn – 6.06
Minotaur (Wrath of Poseidon) – 4.47
Elegy – 4.18
Towards the Sun – 5.42
Warpledge – 4.32
Pathfinder – 5.12
The Fall of Asterion – 4.39
Prologue – 1.07 (instrumentaali)
Epilogue – 5.44
Under Black Sails – 7.26
Labyrint – 4.25 (instrumentaali)
Kokoonpano

Paolo Rossi – bassokitara, puhdas laulu
Francesco Ferrini – piano
Tommaso Riccardi – murinalaulu, kitara
Cristiano Trionfera – kitara, taustalaulu
Francesco Paoli – rummut
Kokoonpano > Vierailevat muusikot

Luca Moretti – sello (kappale 9)
Riccardo Perugini – lyömäsoittimet
Marco Sensi – klassinen kitara (kappale 8)
Veronica Bordacchini – laulu (sopraano)
Kokoonpano > Tuotanto

Stefano Morabito – tuottaja, äänittäjä, miksaaja, masteroija
Cristiano Trionfera – äänittäjä, editoija
Salvatore Perrone – valokuvat
Colin Marks – grafiikka, kansitaide
Claudia Castellani – meikkaaja
Arvostelut

About.com:
Angry Metal Guy: 3/5
Imperiumi: 8/10
Kaaoszine: 8/10
Metalunderground.com:
Metal Storm: 8.5/10
Metal Sucks:
Sputnikmusic:
Aiheesta muualla

Albumi Labyrinth (Fleshgod Apocalypsen albumi) Encyclopaedia Metallum -sivustolla (englanniksi)
Labyrinth discogs.com -sivustolla
Laakerit

| Laakerit |
| --- | --- |
 Välimerenlaakeri (Laurus nobilis)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Lahko::  Laurales
Heimo::  Laakerikasvit Lauraceae
Suku::  Laakerit Laurus  L.
Katso myös
   Laakerit Wikispeciesissä   Laakerit Commonsissa 
Infobox OKVirheellinen NIMI-arvo: 
Laakerit eli laakeripuut (Laurus) on kasvisuku, johon kuuluu luokittelusta riippuen kaksi tai kolme lajia. Laakerit kuuluvat laakerikasvien (Lauraceae) heimoon.
Lajit

Laakerit ovat ikivihreitä puita. Sukuun kuuluvat seuraavat lajit:
Kanarianlaakeri (Laurus azorica): Kanariansaarilla, Azoreilla ja Madeiralla esiintyvä laji, josta käytetään portugalissa nimiä louro, loureiro, louro-da-terra ja louro-de-cheiro. Kanariansaarten ja Madeiran kannat luokitellaan usein omaksi lajikseen Laurus novocanariensis.
Välimerenlaakeri eli laakeripuu (Laurus nobilis): Välimeren pohjoisrannalla esiintyvä laji. Sitä esiintyy Espanjasta aina Kreikkaan asti. Lajin lehtiä käytetään mausteena.
Historia

Jääkautta edeltävältä ajalta peräisin olevat fossiililöydöt ovat osoittaneet, että laakeripuiden levinneisyysalue on ollut paljon laajempi kuin nykyisin. Laakeripuita on kasvanut myös Pohjois-Afrikassa, kun ilmasto oli kosteampi ja leudompi. Yleisesti oletetaan, että Välimeren altaan kuivuminen jääkausien aikana aiheutti laakeripuiden asettautumisen leudompiin ilmasto-olosuhteisiin Espanjaan ja Makaronesiaan. Jääkauden päätyttyä Laurus nobilis levittäytyi jälleen laajemmalle alueelle Välimeren ympäristöön.
Uusien tutkimusten mukaan Espanjan pohjoisosien Laurus nobilis -kanta on geneettisesti ja morfologisesti lähempänä Laurus azorica -lajia kuin Ranskassa ja Italiassa tavattavaa Laurus nobilista.
Aiheesta muualla

Finto: Kassu – Kasvien suomenkieliset nimet: Laakerit (Laurus)
Suomen Lajitietokeskus: Laakerit – Laurus
Makaronesian kasvit: Laurus novocanariensis - kanarianlaakeri
Lasiharmonikka

Thomas Bloch ja hänen lasiharmonikkansa.
Lasiharmonikka (italian sanasta armonia, suom. yläsävel) on soitin, jossa on pyöreitä lasisia renkaan muotoisia osia. Ääni syntyy, kun kellomaiset renkaat pyörivät ja niitä sivellään märillä sormilla. Lasiharmonikan ääni on hento. Ääni on dokumentoitu renessanssiajalla: Galileo huomioi ilmiön kuten myös Athanasius Kircher.
Lasiharmonikan ääni

Lasiharmonikan hauras äänenlaatu johtuu ihmisen tavasta aistia äänialaa. Yli 4000 hertsin taajuuksilla äänilähteen suunnan aistiminen perustuu vasemman ja oikean korvan kuulemien äänien voimakkuuseroon. Alle 1000 hertsin taajuuksilla taas suunta-aistimus syntyy oikean ja vasemman korvan kuulemien vaihe-eroperusteella. Lasiharmonikan ääni sijoittuu pääosin 1000–4000 Hz taajuusalueelle. Aivot eivät ole täysin varmoja äänilähteen sijainnista eikä siitä, millainen äänilähde äänen on synnyttänyt.
Teoksia

Muun muassa Mozart, Hasse, Carl Philipp Emanuel Bach, Beethoven, Donizetti ja Richard Strauss ovat luoneet teoksia lasiharmonikalle. Uudempaa musiikkia sille ovat säveltäneet esimerkiksi Jan Erik Mikalsen, Regis Campo, Etienne Rolin, Philippe Sarde, Damon Albarn, Tom Waits, Michel Redolfi, Cyril Morin, Stefano Giannotti, Guillaume Connesson...
Eurooppalaiset monarkit nauttivat lasiharmonikkamusiikista ja jopa Marie Antoinette on ottanut lasiharmonikkatunteja Marianne Daviesin lapsena. Yksi tunnetuimmista lasiharmonikkakappaleista on Tšaikovskin baletin Pähkinänsärkijä kappale "Makeishaltijattaren tanssi". Ensimmäiset nuotit oli kirjoitettu lasiharmonikalle, mutta hän muutti ne vastikään keksitylle celestalle ennen ensi-iltaa vuonna 1892. Säveltäjä Camille Saint-Saëns käytti tätä soitinta orkesterisarjansa Eläinten karnevaali osissa 7 (Aquarium) ja 14 (Finale).
Aiheesta muualla

Wikimedia Commonsissa on kuvia tai muita tiedostoja aiheesta .
Thomas Bloch's website, a prominent glassharmonica player (also ondes Martenot and cristal Baschet) - facts, videos, pictures, biography, discography, contact... - http://www.thomasbloch.net (englanniksi)
J.S. Bach: Toccata D minor by Glass Duo
P.Tchaykovsky: Dance of Sugar Plum Fairy by Glass Duo
Glass Duo
Display of glass armonica at The Bakken Library and Museum (Arkistoitu – Internet Archive) (englanniksi)
Hear the Glass Armonica (Arkistoitu – Internet Archive) History, articles (englanniksi)
Articles (with citations) about the armonica by William Zeitler (englanniksi)
The Glass Harmonica A history by Thomas Bloch (englanniksi)
Play the armonica (Arkistoitu – Internet Archive) Interactive version of playing the armonica. (englanniksi)
The World of Glass Music (englanniksi) (saksaksi)
Bizbash (Arkistoitu – Internet Archive) Water Glasses (englanniksi)
Hear excerpt from Weeps and Ghosts for Glass Harmonica and String Quartet by Jan Erik Mikalsen. (Arkistoitu – Internet Archive) New piece dedicated to and performed by Thomas Bloch. (englanniksi)
Dennis James interview (englanniksi)
Leijona karkuteillä

| Leijona karkuteillä> Fearless Fagan |
| --- | --- |

Ohjaaja:  Stanley Donen
Käsikirjoittaja:   Frederick Hazlitt Brennan  Sidney Franklin  Eldon W. Griffiths  Charles Lederer 
Tuottaja:   Sidney Franklin  Edwin H. Knopf 
Kuvaaja:  Harold Lipstein
Leikkaaja:  George White
Lavastaja:   Cedric Gibbons  Leonid Vasian 
Erikoistehosteet:  A. Arnold Gillespie]]
Pääosat:  Janet Leigh
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   Yhdysvallat  15. elokuuta 1952  Suomi  5. elokuuta 1955 
Kesto:  79 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Leijona karkuteillä (engl. Fearless Fagan) on vuonna 1952 julkaistu Stanley Donenin ohjaama yhdysvaltalainen komediaelokuva, jonka pääosassa on Janet Leigh ja Carleton Carpenter. Leijona karkuteillä kertoo klovnista, joka kutsutaan palvelukseen armeijaan. Hän yrittää pujahtaa lemmikkileijonansa palvelukseen.
Elokuvan käsikirjoittajina toimivat Frederick Hazlitt Brennan, Sidney Franklin, Eldon W. Griffiths ja Charles Lederer. Elokuvan tuottivat Sidney Franklin ja Edwin H. Knopf Metro-Goldwyn-Mayerille. Leijona karkuteillä sai ensi-iltansa kotimaassaan Yhdysvalloissa 15. elokuuta vuonna 1952. Suomessa elokuva julkaistiin 5. elokuuta vuonna 1955.
Leijona karkuteillä julkaistiin DVD:lle 5. huhtikuuta vuonna 2012.
Näyttelijät

| 0 | 1 | 2 |
| --- | --- | --- |
|  Janet Leigh  | … |  Abby Ames   |
|  Carleton Carpenter  | … |  Floyd Hilston   |
|  Keenan Wynn  | … |  Kersantti Kellwin   |
|  Richard Anderson  | … |  Kapteeni Daniels   |
|  Ellen Corby  | … |  Rouva Ardley   |
|  John Call  | … |  Herra Ardley   |
|  Robert Burton  | … |  Owen Gillman   |
|  Wilton Graff  | … |  Eversti Horne   |
|  Parley Baer  | … |  Emil Tauchnitz   |
|  Jonathan Cott  | … |  Korpraali Geft   |
Aiheesta muualla

Leijona karkuteillä Internet Movie Databasessa (englanniksi)
Leijona karkuteillä Elonet.
Leijona karkuteillä AllMoviessa. (englanniksi)
Lars Larsson (yleisurheilija)

| Mitalit | Mitalit | Mitalit |  |
| --- | --- | --- | --- |
|  Lars larsson.. |  Lars larsson.. |  Lars larsson.. |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Pariisi 1938 | 3 000 m estejuoksu |  |
Lars "Lidingö-Lasse" Larsson  (17. kesäkuuta 1911 Lidingö – 29. tammikuuta 1993 Lidingö) oli ruotsalainen kestävyysjuoksija päämatkanaan 3 000 metrin esteet, jossa hän saavutti parhaan menestyksensä voittamalla vuoden 1938 Pariisin EM-kisoissa kultaa.
Vuoden 1936 olympialaisissa Berliinissä Larsson oli ajalla 9.16,6 kuudes 3000 metrin esteissä. Hän jäi seitsemän sekuntia pronssimitalisti Alfred Dompertista Suomen Volmari Iso-Hollon voittaessa olympiakultaa. Kaksi vuotta myöhemmin Pariisin Euroopan mestaruuskisoissa hän voitti ajalla 9.16,2 kolme sekuntia ennen Saksan Ludwig Kaindlia. Larsson oli mukana Ruotsin joukkueessa syyskuussa 1940 käydyssä kolmimaaottelussa Suomi-Ruotsi-Saksa Helsingissä, jossa hänet valittiin parhaaksi ruotsalaisurheilijaksi voitettuaan 3 000 metrin estejuoksun ajalla 9.16,0.
Vuosina 1936-1940 Larsson saavutti viisi kertaa peräkkäin Ruotsin mestaruuden 3 000 metrin estejuoksussa. Hän paransi tällä matkalla Ruotsin ennätystä kolme kertaa, viimeksi aikaan 9.07,0. Vuosina 1938 ja 1940 hän oli maailmantilastossa toisena. Estejuoksun lisäksi hän saavutti 5 000 metrillä vuonna 1936 parhaan aikansa 14.58,0. Vuonna 1941 tapahtunut jalan loukkaantuminen päätti hänen uransa. Lars Larsson edusti urallaan  Lidingö IFK:ta. Hänet nimettiin yleisurheilusaavutustensa johdosta yleisurheilun Stora grabbariksi numerolla 92.
Asiasta muualla

Lars Larsson Olympedia. (englanniksi)
Lars Larssonin parhaat kisat
Yleisurheilun stora grabbarit (Arkistoitu – Internet Archive)
Leppävaaran radioasema

Leppävaaran radioasema vuonna 1931.
Leppävaaran radioasema oli posti- ja lennätinlaitoksen radioasema, joka valmistui 1931 Espoon Leppävaaraan nykyisen Majurinkadun ja Majurinkujan risteyksen sijaintipaikalle.
G. Wikströmin suunnittelma asema valmistui alun perin lennätinradioliikenteen vastaanottoasemaksi ja sen avulla pidettiin yhteyttä maailman merillä liikkuneisiin suomalaisiin kauppalaivoihin. Aseman laitteistona oli kolme Marconi-tyyppistä liikennevastaanotinta sekä kehäantenni ja kaksi puista antennimastoa. Koska lähiseudun kasvava asutus alkoi häiritä aseman toimintaa, vastaanottoasema siirrettiin Keimolaan vuonna 1952 ja samalla Leppävaaran radioasema automatisoitiin ja muutettiin lähetysasemaksi. Radioasema poistui käytöstä lopullisesti vuonna 2016 kun laivaradiotoiminta päättyi satelliittiyhteyksien tultua käyttöön. Comtower Finland Oy purki asemalla viimeksi olleen matkapuhelinmaston ja rakensi korvaavan tukiaseman Vermon raviradan alueelle.
Lady Sovereign

| Louise Amanda Harman |
| --- | --- |
 Lady Sovereign esiintymässä syyskuussa 2009.
Henkilötiedot
Syntynyt: 19. joulukuuta 1985 (ikä 38)
Muusikko
Taiteilijanimi:  Lady Sovereign
Aktiivisena:  2003–
Tyylilajit:  hip hop, grime, elektro
Levy-yhtiöt:  Midget Records, Casual, Chocolate Industries
  [ Muokkaa Wikidatassa ] [ ohje ]  
Lady Sovereign (oik. Louise Amanda Harman, s. 19. joulukuuta 1985, Lontoo on brittiläinen hip hop -artisti.
Hän teki levytyssopimuksen yhdysvaltalaisen Def Jam Recordings -levy-yhtiön kanssa vuonna 2005 ja julkaisi debyyttilevynsä Public Warning. Vuonna 2006 hänestä tuli ensimmäinen brittiartisti, jonka video on ollut ensimmäisellä sijalla Yhdysvaltojen MTV:n TRL-ohjelmassa. Lady Sovereignin musiikkia on kuultu muun muassa TV-sarjojen The O.C. ja Ugly Betty soundtrack-levyillä.
Lady Sovereignin musiikkia on kuultu myös peleissä, mm. Need for Speed Carbonissa.
Lady Sovereign kertoi Diva -lehdessä toukokuussa 2010 olevansa lesbo.
Hän jäi tauolle vuonna 2011, mutta Instagrammiin hän palasi 2016.
Julkaisut > Albumit

Public Warning (2006)
Jigsaw (2009)
Julkaisut > EP:t

Vertically Challenged, 2005, julkaistu vain Yhdysvalloissa
Blah Blah, 2006, julkaistu vain Britanniassa
Julkaisut > Singlet

Random, 2005
9 to 5, 2005
Hoodie, 2005
Nine2Five (vs. The Ordinary Boys), 2006
Love Me or Hate Me, 2006
Those Were the Days, 2007
So human,2009
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Lady Sovereign Myspacessa (englanniksi)
Leriben alue

| Leribe |
| --- | --- |

 Sijainti
Valtio:   Lesotho
Hallinto:  
 – hallinnollinen keskus:  Hlotse
Pinta-ala:  2828 km²
Väkiluku (2011):  331 117
Leribe on yksi Lesothon kymmenestä alueesta. Sen pinta-ala on 2 828 neliökilometriä ja arvioitu asukasluku noin 331 117 (2011).
Leriben pääkaupunki on Hlotse, josta käytetään joskus myös nimitystä Leribe. Leriben naapurialueet ovat Butha-Buthe, Berea, Mokhotlong ja Thaba-Tseka. Sillä on yhteistä rajaa myös Etelä-Afrikan tasavallan kanssa.
Aiheesta muualla

Kuvia tai muita tiedostoja aiheesta Leriben alue Wikimedia Commonsissa
Lesothon alueet
Berea
Butha-Buthe
Leribe
Mafeteng
Maseru
Mohale’s Hoek
Mokhotlong
Qacha’s Nek
Quthing
Thaba-Tseka
Linda Nyman

Linda Nyman (s. 21. tammikuuta 1994) on suomalainen jalkapalloilija, pelipaikaltaan keskikenttäpelaaja. Hän edustaa kaudella 2024 Åland Unitedia. Aiemmin hän on edustanut Suomessa Gamlakarleby BK:ta, kausina 2014–2018 FC Honkaa ja kausina 2022–2023 Helsingin Jalkapalloklubia, Ruotsissa Kungsbackaa, Italiassa Inter Milanoa, Espanjassa Logroñoa ja Tanskassa AGF:ää. Suomessa hän on kauden 2023 loppuun mennessä pelannut Liigassa 156 ottelua ja tehnyt niissä 15 maalia. Ruotsin Damallsvenskanissa hän on pelannut 21 ottelua, Italian Serie A:ssa viisi ottelua, Espanjan Primera Divisiónissa 13 ottelua, joissa hän teki yhden maalin, ja Tanskan Kvindeligaenissa kahdeksan ottelua.
Nyman lähti ulkomaille kaudeksi 2019 Ruotsin Kungsbackaan, ja sieltä hän pääsi italialaisseura Interiin. Nyman kävi koronaviruspandemian aiheuttaman tauon jälkeen kesällä 2020 Interin terveystarkastuksessa, jossa häneltä löydettiin synnynnäinen sydämen läppävika. Tämä esti hänen jatkonsa Interissä, mutta lisätutkimusten jälkeen Nyman sai kuulla, että löydös ei estäisi hänen pelaamistaan tiukempia säännöksiä noudattaneen Italian ulkopuolella. Nyman pelasi seuraavaksi espanjalaisessa Logroñossa mutta ei viihtynyt huonohenkisessä joukkueessa. Hän piti raudanpuutteen ja henkisen väsymyksen vaivatessa vain parin kuukauden tauon eikä päässyt täyteen pelikuntoon syksyllä 2021 tanskalaisessa AGF:ssä. Huhtikuussa 2022 Nyman siirtyi HJK:hon. Heti toisissa harjoituksissa hänen pohkeensa revähti, mikä aiheutti lähes neljän kauukauden tauon. Toipumisensa jälkeen hän pelasi HJK:ssa kauden 2023 loppuun saakka.
Suomen maajoukkueessa Nyman on pelannut vuoden 2020 loppuun mennessä kahdeksan maaottelua. Ensimmäisen maaottelunsa hän pelasi maaliskuussa 2018 Kypros Cupissa Sveitsiä vastaan.
Linda Park

| Linda Park |
| --- | --- |

Henkilötiedot
Syntynyt: 9. heinäkuuta 1978 (ikä 46) Etelä-Korea
Ammatti:  näyttelijä, tanssija
Puoliso:  Daniel Bess (vih. 2014)
Näyttelijä
Aktiivisena:  2001-
Merkittävät roolit:  Star Trek: Enterprise Castle Claws Bosch
Aiheesta muualla
lindapark.net
IMDb 
Linda Park (s. 9. heinäkuuta 1978 Etelä-Korea) on korealais-yhdysvaltalainen näyttelijä, joka tunnetaan parhaiten scifi-sarja Star Trek: Enterprisen luutnantti Hoshi Saton roolista. Star Trekin jälkeen hän on esiintynyt useissa muissakin TV-sarjoissa. Linda Park on syntynyt Koreassa mutta varttunut Kalifornian San Diegossa.
Linda Park on ollut naimisissa hawajilaisen näyttelijä Daniel Bessin kanssa lokakuusta 2014 lähtien.
Lars Leiro

| Lars Leiro> Norjan liikenne- ja viestintäministeri |
| --- | --- |
 Lyngin hallitus 28. elokuuta 1963 – 25. syyskuuta 1963  
Edeltäjä:  Trygve Bratteli
Seuraaja:  Trygve Bratteli
Suurkäräjäedustaja
 Hordalandin vaalipiiri 1958–1969  
Hordalandin maaherra
 1966–1984  
Vossin pormestari
 1956–1958  
Henkilötiedot
Syntynyt: 13. huhtikuuta 1914 Haus, Norja
Kuollut: 22. maaliskuuta 2005 (90 vuotta)
Tiedot
Puolue:  Keskustapuolue
Kunnianosoitukset:  Pyhän Olavin ritarikunta (1982)
Lars Leiro (13. huhtikuuta 1914 Haus – 22. maaliskuuta 2005) oli norjalainen keskustapoliitikko. Hän istui suurkäräjillä 1958–1969 sekä toimi Norjan liikenne- ja viestintäministerinä lyhytaikaisessa Lyngin hallituksessa syksyllä 1963. Vuosina 1956–1958 hän oli Vossin pormestari ja 1966–1984 Hordalandin maaherra.
Aiheesta muualla

Lars Leiro Norjan suurkäräjien verkkosivuilla (norjaksi)
Lauri Tihinen

Lauri Tihinen (s. 12. lokakuuta 1977 Viiala) on suomalainen entinen lentopalloilija ja nykyinen lentopallovalmentaja. Tihinen valmensi kaudella 2014-15 Akaa-Volleyta. Hän on myös päävalmentaja -02 syntyneiden poikien aluejoukkueessa.
Seurat pelaajauralla

Tornion Lentis –88
Rantaperkiön Isku
Lempäälän Jyry
Isku-Volley (1998-99)
Valkeakosken Isku-Veikot (2000–2008)
A-Volley (2008–)
Leskovac

| Leskovac (Лесковац) |
| --- | --- |
 Leskovacin panoraama, Kaloderman palatsi, Odžaklijan kirkon kellotorni, Pyhän kolminaisuuden kirkko, Tekstiiliteollisuuden museo, Pyhän Simeonin kirkko, kaupungintalo, Vallankumouksen muistopuisto
 lippu:  vaakuna
Postinumero:  16000
Rekisterikilpi:  LE
Infobox OKVirheellinen NIMI-arvo: 
Leskovac (serb. Лесковац) on Serbian kaupunki ja Jablanican piirikunnan hallinnollinen keskus. Serbian eteläosassa sijaitsevassa Leskovacissa asuu vuoden 2022 väestönlaskennan mukaan 123 950 asukasta.
Lesley Ashburner

| Mitalit | Mitalit | Mitalit |  |
| --- | --- | --- | --- |
|  Lesley Ashburner olympialaisissa vuonna 1904. |  Lesley Ashburner olympialaisissa vuonna 1904. |  Lesley Ashburner olympialaisissa vuonna 1904. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | St. Louis 1904 | 110 m aitajuoksu |  |
Lesley Ashburner (21. lokakuuta 1883 Philadelphia, Pennsylvania – 12. marraskuuta 1950 Bethesda, Maryland) oli yhdysvaltalainen yleisurheilija ja olympiamitalisti. Hän kilpaili vuoden 1904 kesäolympialaisissa Saint Louisissa ja sai siellä pronssimitalin 110 metrin aitajuoksussa.
Leppävaaran uimahalli

| Leppävaaran uimahalli |
| --- | --- |

Sijainti:  Leppävaara, Espoo, Suomi
Koordinaatit:  60°13′34″N 24°48′13″E﻿ / ﻿60.2261°N 24.8036°E﻿ / 60.2261; 24.8036
Rakennustyyppi:  Uimahalli
Suunnittelija:  Osmo Lappo
Valmistumisvuosi:  1969
 fiLeppävaaran uimahalli 
Leppävaaran uimahalli on uimahalli Espoon Leppävaarassa. Uimahalli valmistui vuonna 1969, ja sen oli suunnitellut professori Osmo Lappo.
Uimahallia laajennettiin alkaen vuodesta 2013 ja laajennustyöt valmistuivat tammikuussa 2016. Laajennuksen mukana uimahalliin tuli lisäksi kahvila, kesäisin toimiva maauimala, hieroja ja kuntosali.
Uimahallin iso allas on 25 metriä pitkä, ja siinä on 8 rataa. Lisäksi uimahallissa on hyppyallas, terapia-allas, kaksi poreallasta, kylmävesiallas ja kahluuallas.
Maauimalan iso allas on 50 metriä pitkä, ja siinä on 10 rataa. Maauimalassa on myös monitoimiallas, kahluuallas, vesiliukumäki, kaksi rantalentopallokenttää, katukoripallokenttä ja leikkialue.
Uimahallilla ja maauimalalla on eri puku- ja pesutilat. Uimaveden puhdistamisessa käytetään otsonipuhdistusmenetelmää.
Laulava sydän (täsmennyssivu)

Laulava sydän tarkoittaa seuraavia:
Laulava sydän, Edvin Laineen ohjaama elokuva vuodelta 1948
Laulava sydän , TV2:n ohjelmasarja
Laulava sydän – The Beatles, ohjelmasarjaan perustuva albumi
Laulava sydän – Juice Leskinen, ohjelmasarjaan perustuva albumi
Laulava sydän – Kaartamo Kettunen Kuustonen, ohjelmasarjaan perustuva albumi
Laulava Sydän, ohjelmasarjaan perustuva albumi
Laulava sydän, Eero Avenin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laulava sydän”, voi hakea sivunnimihaulla, laajalla sivunnimihaulla tai tekstihaulla.